सुषमा स्वराज की आज चीन और रूस के विदेश मंत्रियों के साथ अहम बैठक  
आतंकवाद से निपटने के लिए तीन देशों के बीच सहयोग पर जोर
सुषमा स्वराज चीनी समकक्ष वांग यी के साथ अलग बैठक करेंगी
रूसी विदेश मंत्री सर्गेइ लावरोव के साथ भी पृथक बैठक होगी
भारत के आरआईसी में भारत-प्रशांत क्षेत्र में शांति एवं स्थिरता सुनिश्चित करने में तीनों देशों के सामूहिक दृष्टिकोण पर जोर देने की उम्मीद है. भारत जापान, अमेरिका और ऑस्ट्रेलिया के साथ प्रस्तावित चतुर्भुज गठबंधन में शामिल होने को लेकर आशंकाएं भी दूर कर सकता है. भारत के 7,200 किलोमीटर लंबे इंटरनेशनल नॉर्थ साउथ ट्रांसपोर्ट कॉरिडोर (आईएनएसटीसी) के तेजी से कार्यान्वयन पर भी जोर देने की संभावना है. यह कॉरिडोर भारत, ईरान, अफगानिस्तान और मध्य एशिया को यूरोप से जोड़ेगा. बैठक में क्षेत्रीय सुरक्षा परिदृश्य, खाड़ी क्षेत्र के घटनाक्रम, अफगानिस्तान की स्थिति और आतंकवाद से निपटने के तरीकों सहित अन्य पर विचार विमर्श की संभावना है.
(इनपुट भाषा से)